b'\n_START_ARTICLE_\nCajalova celica\n_START_SECTION_\nMorfolo\xc5\xa1ke zna\xc4\x8dilnosti\n_START_PARAGRAPH_\nV tankem \xc4\x8drevesu so podobne gladkomi\xc5\xa1i\xc4\x8dnim celicam. Obdane so z bazalno lamino in imajo dobro razvit endoplazemski retikulum ter intermediarne filamente, miozinski filamenti pa so odsotni. Vsebuje tudi \xc5\xa1tevilne mitohondrije, lipidne kapljice ter zrnca glikogena. Med sabo in z mi\xc5\xa1i\xc4\x8dnimi celicami so povezane s presledkovnimi stiki. O\xc5\xbeiv\xc4\x8dujejo jih \xc5\xbeiv\xc4\x8dni kon\xc4\x8di\xc4\x8di Auerbachovega \xc5\xbeiv\xc4\x8dnega plete\xc5\xbea._NEWLINE_Zaradi prisotnosti receptorja za tirozin-kinaze na povr\xc5\xa1ini celi\xc4\x8dne membrane (plazmaleme) se jih lahko obarva z imunohistokemijskimi metodami za la\xc5\xbeji prikaz.\n_START_SECTION_\nFunkcije\n_START_PARAGRAPH_\nV prebavnem traktu je njihova osnovna funkcija uravnavanje peristaltike (ritmi\xc4\x8dno kr\xc4\x8denje gladkega mi\xc5\xa1i\xc4\x8dja prebavil). Delujejo tudi kot receptorji za raztegljivost (proprioreceptor).\n_START_SECTION_\nMedicinski pomen\n_START_PARAGRAPH_\nCajalove celice ali njihove prekurzorske celice so izvor gastrointestinalnih stromalnih tumorjev (GIST), okvare v delovanju teh celic pa prispevajo tudi k razvoju zaprtosti (obstipacije), vnetja, Hirschsprungove bolezni idr. Raziskave na \xc5\xbeivalih so tudi pokazale, da je v primeru odsotnosti Cajalovih celic ob\xc4\x8dutljivost prebavnega trakta na \xc5\xbeiv\xc4\x8dna prena\xc5\xa1alca (nevrotransmitorja) acetilholin in du\xc5\xa1ikov oksid (NO) mo\xc4\x8dno zmanj\xc5\xa1ana.'